**Referat af bestyrelsesmøde i Fiskbæk tirsdag den 6. oktober 2020**

Deltagere: Anne Marie Thomsen (58), Birgit Bannas (52), Sønke Lorenzen (30), Kirsten Friis Hansen (62), Jens Vedsted-Hansen (60) og suppleant Ulla Thundal (56).

Afbud fra Gerda Nygaard Jensen (36).

1. Valg af referent: Jens
2. Underskrivelse af referat: Referat fra mødet 7. september 2020 blev underskrevet af de tilstedeværende deltagere i mødet.
3. Etablering af vejbomme på Engkærgårds Allé ved bækken

På forespørgsel fra Anne Marie havde DOMI svaret, at de ikke ville have noget imod etablering af vejbomme, men at de ikke ville bidrage til at afholde udgiften ved evt. etablering.

Da udgiften formentlig vil blive betydelig, drøftede vi alternative muligheder for at få trafikanter på stien mellem Nyvej og Engkærgårds Allé til at dæmpe farten. Vi blev enige om at forsøge os med opsætning af laminerede skilte i begge ender af stien, hvilket kan gøres for et beskedent beløb. Anne Marie ville straks gået i gang med at etablere en sådan forsøgsordning.

1. Varmtvandsbeholdere og vandlåse

Kirsten har aftalt med kloakmester Bonde, at vandlåsene vil blive udskiftet fredag den 9. oktober i de huse, hvor dette endnu ikke er sket. Udskiftningen starter kl. 8.

Vi besluttede, at udskiftning af varmtvandsbeholdere skal ske i 2020 i det omfang, der er penge til rådighed. Revisoren havde endnu ikke fremsendt halvårsregnskabet, så Birgit ville kontakte revisor om dette. Birgit har efterfølgende fået oplyst, at der er midler til dækning af denne udgift i år. Ulla vil snarest muligt indgå aftale med VVS-firmaet om en tidsplan for installation af nye vandvarmere.

1. Referat fra generalforsamling i Fællesrådet Beder-Malling-Ajstrup

Kirsten og Anne Marie havde på Fiskbæks vegne deltaget i generalforsamlingen den 1. oktober. De fortalte kort om, hvad der var sket på mødet. Det officielle referat vil fremkomme på hjemmesiden: <http://www.beder-malling-ajstrup.dk/153581505>.

1. Opdatering af håndværkerliste

Listen over vores faste håndværkere er blevet opdateret. Den aktuelle version bliver lagt på Fiskbæks hjemmeside, og den rundsendes til alle beboere sammen med dette referat.

1. Forberedelse af frivillig arbejdsdag 24. oktober

Vi drøftede de arbejdsopgaver, der så vidt muligt skal klares lørdag den 24. oktober. Anne Marie vil sende invitation til alle beboere med oversigt over opgaverne samt frist for tilmelding. Kirsten påtog sig at indkøbe rundstykker og diverse tilbehør. Bestyrelsen laver kaffe og te til dem, der medbringer krus.

1. Eventuelt

Sønke har stået for rengøring af affaldscontainerne i den seneste tid, men kan ikke nå at gøre dem rene efter tømning om tirsdagen, da han skal afsted på arbejde. Vi besluttede derfor at spørge beboerne, om der er andre der har mulighed for at klare denne tirsdagsopgave med passende mellemrum.

1. Næste møde

Vi aftalte at holde møde den 11. november 2020 kl. 19.00 hos Kirsten. Vi skal da bl.a. drøfte opdatering af vedligeholdelsesplanen.